نشرات وكالة “فرانس برس”، صور لداعشيات سابقات، تابو وعوالين يرجعو لبلاداتهم، وباش يكسبو ثقتها قررو يحيدو عليهم اللباس الداعشي من خمار ونقاب، ويلبسو لباس عصري مزير وسروال دجين ويطلقو شعرهم. النساء الداعشيات، كَلسين دابا فمخيم روج لللاجئين في شمال شرق سوريا، وكيحاولو بجميع السبل يبينو أنهم تابو تماما من هذشي، وبغاو يرجعو كيف قانو قبل تجنيدهم كمقاتلات فالتنظيم، ويدوزو هذ التجربة السوداء اللي خلات فنفسهم وقع خايب بزاف. من هذ الداعشيات الفرنسية إيميلي كونيكَ، الداعشية الأجنبية اللي رجعات تطمح للعودة لبلادهم، هي وبعض وصحاباتها الاوروبيات اللي كانو طالقين عليهم “عرائس داعش” لكونهم ماشي عربيات، واللي كانو قررو يسافرو لسوريا بعد اعتناقهن الإسلام، لكن إيميلي وصحاباتها ندمو بزاف من بعد هذشي. فيديو وأكد الداعشية الفرنسية الشهيرة، فتصريحها لوكالة “فرانس بريس”، أنها دارت هذشي “لراسها أولا” وكذلك “كطريقة باش ترجع لبلادها”، وقالت أنها عارفة ماغتمكنش من ارتداء النقاب فبلادها لكن بغات ترجع. وزادت الداعشية الفرنسية، اللي حطات وكالة الأنباء الفرنسية تصاورها بحوايج “الهيب هوب”، وظفيرة طويلة، انها بغات ترجع تخدم كمحاسبة، واخا عارفة ماغيخليوهاش تلبس النقاب فهذ المهنة اللي كانت كتمارسها. والداعشيات السابقات الفرنسيات هذي أيام دارو إضراب عن الطعام، باش يضغطو على باريز ترجعهم. وكونيكَ ، كتعتبر من اكثر الداعشيات خطورة، كانت محتجزة فكردستان ف2017 فاش تشدات خلال معارك خاضتها مع داعش ضد القوات الكردية، وتوجهات ليها تهم التجنيد والدعوة لتنفيذ هجمات فالغرب، ودرجاتها الأمم المتحدة فلاىحة المقاتلين الأكثر خطورة، وميريكان فقائمة الأجانب الإرهابيين. وكانت ف2018 دارت شريط فيديو وهي محتجزة، بدون حجاب، كتقول فيه أنها بغات ترجع لبلادها. وكانت التحقات الداعشية السابقة بالتنظيم من 2012 
منهم فرنسية مدرجة فقائمة الإرهابيين الخطرين.. داعشيات حيدو النقاب ولبسو الدجين والمزير باش يرجعو لبلادهم